Vinnie Moore

**Vinnie Moore** (* 14. apríl 1964, New Castle, Delaware, USA) je gitarista a člen anglickej hard-rockovej skupiny UFO. Spolu s Yngwie Malmsteenom, Tony MacAlpineom a inými gitaristami, je Vinnie Moore známi ako jeden z najvplyvnejších gitaristov tzv. shredderského boomu v polovici 80.rokov.

Keď Vinnie Moore chytil do rúk svoju prvú gitaru (Kay) ako 12 ročný, opantalo ho, ako sám vraví, gitarové šialenstvo. Veľký vplyv na neho, okrem iných kapiel, mali Jeff Beck, The Beatles, Led Zeppelin, Deep Purple a Queen.

Ako 14 ročný brával lekcie od súkromného učiteľa, založil vlastnú skupinu, v ktorej hrali prevzaté skladby. Po pár rokoch hrania s rôznymi kapelami sa Vinnie rozhodol, že je na čase skončiť s cover verziami a začať tvoriť vlastnú hudbu. Odišiel zo skupiny, kúpil si 4 stopový magnetofón a začal experimentovať s vlastnými nahrávkami, ktoré premieňal na skladby.

Po mnohých hodinách skladania Vinnie poslal svoju demo nahrávku do časopisu Guitar Player, cez ktorý sa dostal do širšieho povedomia v rubrike "Spotlight". To viedlo k jeho prvej profesionálnej práci v hudobnej brandži. Zložil a zahral skladbu pre reklamu firmy Pepsi (v reklame je vidieť Vinnieho ruky iba počas detailných záberov).

V roku 1987 vydala firma Shrapnel jeho debutový album Mind’s Eye. Vinnieho veľmi rýchlo označili za "najlepšieho nováčika" v časopisoch Guitar Player, Guitar a Guitar World. Albumu sa predalo viac ako 100 000 kópií.

## Vybavenie
Vinnie Moore vyskúšal počas rokov veľa gitár, nakoniec si vybral značku MusicMan. V roku 2007 prešiel na značku DEAN Guitars. Počas zimnej NAMM Show (National Association of Music Merchants) v januári 2008, uviedla firma DEAN na trh gitaru Vinnie MOORE Signature. Ide o DEAN VM-2000 Signature Model, ktorá má Mooreho "ShredHead" humbucker pri kobylke. Vinnie takisto podpísal zmluvu s firmou ENGL amplification.

## Členovia
Členovia, ktorí spolupracujú alebo spolupracovali na Vinnieho sólových albumoch.

### Súčasní členovia
* Steve Smith – bicie
* Dave LaRue – basová gitara 
* David Rosenthal – klávesy

### Bývalí členovia
* Tony MacAlpine – klávesy
* Andy West – basová gitara
* Tommy Aldridge – bicie 
* Jordan Rudess – klávesy
* Shane Gaalaas – bicie
* Barry Sparks – basová gitara
* Wayne Findlay – klávesy

## Diskografia
### Sólové projekty
* *[[Mind’s Eye]]* (1986) 
* *[[Time Odyssey]]* (1988) 
* *[[Meltdown (Vinnie Moore)|Meltdown]]* (1991) 
* *[[Out of Nowhere]]* (1996) 
* *[[The Maze]]* (1999) 
* *[[Live!]]* (2000) 
* *[[Defying Gravity]]* (2001) 
* *[[The Shrapnel Years]]* (2005)

### So skupinou UFO
* *[[You Are Here]]* (2004) 
* *[[Showtime]]* (2005)
* *[[The Monkey Puzzle]]* (2006)

### Videá
* HOT Licks 1 - Advanced Lead Guitar Techniques (1987) - inštruktážne video VHS
* HOT Licks 2 - Speed, Accuracy, & Articulation (1989) - inštruktážne video VHS
* SHOWTIME 2-CD a 2-DVD set z európskeho turné skupiny UFO (2005)

### Spolupráca na iných projektoch
* 1985 – Vicious Rumors – Soldiers Of The Night 
* 1989 – Guitar's Practicing Musicians – Free 
* 1991 – Alice Cooper – Hey Stoopid 
* 1994 – A tribute To Deep Purple – „Smoke on the Water“ 
* 1998 – Sega – "Burning Rangers" Game soundtrack pre videohru 'Saturn' 
* 2004 – Jordan Rudess – Rhythm of Time 
* 2005 – A Tribute to the Music of Rush
* 2006 – A Tribute to Carlos Santana – skladba „Se A Cabo“

## Referencie

## Externé odkazy
* Vinnie Moore - oficiálny web
* 
* Skupina UFO - oficiálny web 
* Pár informácií o VM v slovenčine


Kategória:Rockoví gitaristi USA
Kategória:Heavymetaloví gitaristi USA
Kategória:Osobnosti z Delaware